邵昇

邵昇（），字晉夫，陝西鳳翔縣人。明朝解元。

 生平 
邵昇少有俊才，正德二年（1507年），中式丁卯科陝西鄉試第一名舉人（解元），年未弱冠。此時劉瑾權勢正盛，招其為從孫女婿。邵昇苦辭不得，從此閉戶，自絕人事。

正德五年（1510年），劉瑾敗，邵昇也被官府追緝，經同年劉佐藏匿方免。因其未參與劉瑾罪行，免誅，斥為民。年僅四十四卒，眾皆惜之。《湧幢小品·十九》：濟風救難 劉佐，中部縣人。生五歲，值歲凶，民有鬻美衣於市者，大母以升米易之。佐問易以何為，大母曰：「將衣汝。」佐曰：「今米與衣孰重？亡米，死矣，衣何用諸？」大母大奇之。奉母及諸弟北上，渡江，風，佐年十五，號且禱曰：「吾願代吾母及諸弟死。」風益急，佐將投於水，舟人執之。已，風止復濟。正德丁卯，鄉薦解元邵升，未冠登科，有俊才，劉瑾從孫女妻焉。庚午秋，瑾敗，有司逮升。急奔佐，匿之。閱數月，佐又匿之他所。或止之，曰：「邵君托我者，以我能活之也。邵故不與瑾事，我知之，夫不權其是非之原，而輕背其友，豈仁者乎？」卒脫升於難。劉瑾為侄女求婚，時有戊辰探花戴大賓、丁卯陝西解元邵升皆未娶，諛者爭以二人姓名進，瑾曰：「吾關中人，歸邵生其可。」苦辭不得，升因閉戶絕人事。瑾誅，眾以升無所與事，免誅，斥為民。升字晉夫，才調超逸，能詩，絕不以得喪攖心。年僅四十四卒，眾皆惜之。戴尤早夭，均犯忌才之厄矣。

參考文獻

相關條目
明朝解元列表

S
Category:鳳縣人
Category:明朝陝西鄉試解元
Category:正德二年丁卯科陝西鄉試舉人